Það var fyrir réttum 30 árum sem fjórir 13 ára drengir á Selfossi stofnuðu unglingahljómsveitina Skítamóral . Rétt fyrir aldamótin síðustu komu þeir svo eins og stormsveipur inn í íslenskt tónlistarlíf . Fullir orku og spilagleði slógu þeir rækilega í gegn , þeyttust um landið þvert og endilangt og sendu frá sér hvern smellinn á fætur öðrum . Strákarnir hafa engu gleymt og nú ætla þeir að líta um öxl og halda tónleika í Eldborgarsal Hörpu . Umgjörðin verður hin glæsilegasta og engu til sparað við að búa til ógleymanlega kvöldstund sem enginn sannur Skímó aðdáandi má láta fram hjá sér fara . Hljómsveitin mun leika öll sín bestu og vinsælustu lög og lofar stuði og stemningu eins og þeim einum er lagið . Hljómsveitina skipa : Gunnar Ólason , söngur / gítar Einar Ágúst Víðisson , söngur / gítar / ásláttur Jóhann Bachmann , trommur Herbert Viðarsson , bassi Gunnar Þór Jónsson , gítar Arngrímur Fannar Haraldsson , gítar .